CELEX: 31972R1514
Language: el
Date: 1972-07-14 00:00:00
Title: Κανονισμός (ΕΟΚ) αριθ. 1514/72 της Επιτροπής της 14ης Ιουλίου 1972 περί ορισμένων λεπτομερειών που αφορούν την ενίσχυση για τους βαμβακόσπορους

Avis juridique important

|

31972R1514

Κανονισμός (ΕΟΚ) αριθ. 1514/72 της Επιτροπής της 14ης Ιουλίου 1972 περί ορισμένων λεπτομερειών που αφορούν την ενίσχυση για τους βαμβακόσπορους  

Επίσημη Εφημερίδα αριθ. L 159 της 15/07/1972 σ. 0031 - 0032 Φινλανδική ειδική έκδοση: Κεφάλαιο 3 τόμος 4 σ. 0220  Δανική ειδική έκδοση: Σειρά I Κεφάλαιο 1972(III) σ. 0667  Σουηδική ειδική έκδοση: Κεφάλαιο 3 τόμος 4 σ. 0220  Αγγλική ειδική έκδοση: Σειρά I Κεφάλαιο 1972(III) σ. 0696  Ελληνική ειδική έκδοση: Κεφάλαιο 03 τόμος 8 σ. 0081 

ΚΑΝΟΝΙΣΜΟΣ (ΕΟΚ) αριθ. 1514/72 ΤΗΣ ΕΠΙΤΡΟΠΗΣ της 14ης Ιουλίου 1972 περί ορισμένων λεπτομερειών που αφορούν την ενίσχυση για τους βαμβακόσπορουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1516/71 του Συμβουλίου της 12ης Ιουλίου 1971 περί καθιερώσεως καθεστώτος ενισχύσεως για τους βαμβακόσπορους(1), και ιδίως το άρθρο 1 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1334/72 του Συμβουλίου της 27ης Ιουνίου 1972(2) καθόρισε τους γενικούς κανόνες χορηγήσεως της ενισχύσεως για τους βαμβακόσπορους- ότι η Επιτροπή είναι αρμόδια για τον καθορισμό των σχετικών λεπτομερειών εφαρμογής- ότι, για να αποφευχθεί ο κίνδυνος καταστρατηγήσεων, πρέπει να ορισθούν με σαφήνεια ορισμένες προϋποθέσεις για τη χορήγηση της ενισχύσεως- ότι, δυνάμει του άρθρου 3 του κανονισμού (ΕΟΚ) αριθ. 1334/72, τα Κράτη Μέλη πρέπει να εφαρμόσουν ένα καθεστώς ελέγχου που να εξασφαλίζει ότι το προϊόν για το οποίο ζητείται η ενίσχυση πληροί τις προϋποθέσεις που απαιτούνται για τη χορήγησή της- ότι,  κατά συνέπεια, οι δηλώσεις των εκτάσεων που έχουν σπαρθεί και οι αιτήσεις για ενίσχυση, που πρόκειται να υποβληθούν από τους παραγωγούς, πρέπει να περιλαμβάνουν το ελάχιστο των αναγκαίων ενδείξεων για τον έλεγχο αυτό- ότι το άρθρο 4 του κανονισμού (ΕΟΚ) αριθ. 1334/72 προβλέπει έναν επιτόπου δειγματοληπτικό έλεγχο των δηλώσεων και των αιτήσεων για ενίσχυση που αναφέρονται ανωτέρω- ότι, για να είναι αποτελεσματικός, αυτός ο έλεγχος πρέπει να αναφέρεται σε επαρκώς  αντιπροσωπευτικό αριθμό δηλώσεων και αιτήσεων- ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Από την περίοδο εμπορίας 1972/1973, η ενίσχυση που αναφέρεται στο άρθρο 1 του κανονισμού (ΕΟΚ) αριθ. 1516/71 χορηγείται, υπό τις προϋποθέσεις που καθορίζονται στα ακόλουθα άρθρα, για τους βαμβακόσπορους που παράγονται εντός της Κοινότητος.   Άρθρο 2  1. Η ενίσχυση χορηγείται στον παραγωγό βαμβακοσπόρων, κατόπιν αιτήσεως η οποία πρέπει να υποβληθεί από τον ίδιο, μετά τη συγκομιδή, κατά την ημερομηνία που καθορίζεται από το ενδιαφερόμενο Κράτος Μέλος και το αργότερο την 31η Δεκεμβρίου κάθε  έτους.  2. Η ενίσχυση χορηγείται μόνο για τις εκτάσεις:  α) που έχουν εξ ολοκλήρου σπαρθεί και συγκομισθεί και για τις οποίες έχουν πραγματοποιηθεί οι κανονικές καλλιεργητικές εργασίες, και β) που απετέλεσαν αντικείμενο δηλώσεως των εκτάσεων που έχουν σπαρθεί, σύμφωνα με τις διατάξεις του άρθρου 3.   Άρθρο 3  1. Κάθε παραγωγός βαμβακοσπόρων καταθέτει δήλωση των εκτάσεων που έχουν σπαρθεί, κάθε έτος, κατά την ημερομηνία που καθορίζεται από το ενδιαφερόμενο Κράτος Μέλος και το αργότερο την 31η Ιουλίου αυτού του ιδίου έτους.  2. Η δήλωση περιλαμβάνει τουλάχιστον:  - το ονοματεπώνυμο και τη διεύθυνση του δηλούντος,  - την έκταση που έχει σπαρθεί, σε εκτάρια και άρια,  - τη μνεία της καταχωρήσεως στο κτηματολόγιο των εκτάσεων που έχουν σπαρθεί ή ανάλογη ένδειξη.   Άρθρο 4  Η αίτηση για ενίσχυση που πρέπει να υποβάλλεται από τον παραγωγό περιλαμβάνει τουλάχιστον:  - το ονοματεπώνυμο και τη διεύθυνση του αιτούντος,  - τη δήλωση των εκτάσεων που έχουν συγκομισθεί σε εκτάρια και άρια και τη μνεία της καταχωρήσεως στο κτηματολόγιο των επιφανειών αυτών ή ανάλογη ένδειξη,  - τον τόπο εναποθηκεύσεως του συγκομισθέντος προϊόντος ή, εάν επωλήθη και παρεδόθη, το όνομα και τη διεύθυνση του πρώτου αγοραστού.   Άρθρο 5  Ο έλεγχος που προβλέπεται στο άρθρο 4 του κανονισμού (ΕΟΚ) αριθ. 1334/72 διεξάγεται επί αντιπροσωπευτικού ποσοστού των υποβαλλομένων δηλώσεων και αιτήσεων λαμβανομένου υπόψη του μεγέθους των εν λόγω εκτάσεων καθώς και της γεωγραφικής κατανομής  των.   Άρθρο 6  Τα Κράτη Μέλη παραγωγής ανακοινώνουν στην Επιτροπή τα μέτρα που έλαβαν κατ' εφαρμογή του καθεστώτος ενισχύσεως που καθιερώθη δυνάμει του άρθρου 1 του κανονισμού (ΕΟΚ) αριθ. 1516/71.   Άρθρο 7  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 14 Ιουλίου 1972.  Για την Επιτροπή Ο Πρόεδρος S. L. MANSHOLT  (1) ΕΕ αριθ. Ν 160 της 17.7.1971, σ. 1.  (2) ΕΕ αριθ. Ν 147 της 29.6.1972, σ. 5.